I kampen mellom Cincinnati Bengals og Cleveland Browns 8. desember skal New England Patriots ha spionert på Bengals' sidelinje. Patriots, som hadde en kamp mot Bengals uken etter, sendte en mediegruppe til Cleveland for å filme for en episode av "Do Your Job"-serien som publiseres på Patriots' nettside, hvor de denne gangen skulle dokumentere jobben til en advanced scout. Oppdragsmottakeren fikk mediapass av Browns, men hverken Bengals eller NFL ble informert om filmingen.